**ZAPISNIK**

**Sa 11. sjednice ŠKOLSKOG ODBORA**

**održane dana 05. 09. 2022. godine**

**u prostorijama O.Š. „Franjo Hanaman“ Drenovci**

**s početkom u 09:00 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Darko Pušeljić - predstavnik zaposlenika

Izočni:

Ostali nazočni:

* Marijana Raguž - ravnateljica
* Stjepan Šargač - tajnik školske ustanove (zapisničar)

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**Dnevni red:**

1. **Usvajanje zapisnika s prethodne sjednice,**
2. **Izvješće o tehnološkim viškovima i razmatranje donošenja novih odluka o tehnološkim viškovima.**
3. **Razno.**

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici.

Ravnateljica upoznaje Školski odbor s prethodno poduzetim radnjama vezanim uz tehnološki višak odnosno uz gubitak sati u OŠ “Franjo Hanaman“ Drenovci uzrokovanim smanjenjem broja razrednih odjela u školskoj godini 2022./2023. Kao što je Školski odbor prethodno upoznat, na 10. sjednici održanoj dana 10.lipnja 2022.g. učiteljica hrvatskog jezika Sara Nikolozo proglašena je tehnološkim viškog u cijelom radnom vremenu pri OŠ “Franjo Hanamana“ Drenovci (Škola) odnosno 4 sata nastave. Od školske godini 2022./2023. pri našoj Školi radi samo jedna učiteljica hrvatskog jezika; Katica Vukoja. Škola je poduzela sve radnje kako bi u skladu s zakonskim obvezama i obvezama predviđenim kolektivnim ugovorom u roku prijavila učiteljicu Saru Nikolozo nadležnom Uredu za viškove i manjkove pri Vukovarsko-srijemskoj županiji.

 Nadalje, također iz razloga smanjenja broja razrednih odjela, u Školi je došlo do smanjenja broja sati nastave i za ostale predmetne učitelje. Većini učitelja, koji na to imaju pravo temeljem ostvarivanja minimalnog broja sati nastave, satnica će biti popunjena do dosadašnje preko dodatnih/dopunskih/izvannastavnih sati. O konkretnim satima odlučiti će ravnateljica u dogovoru s predmetnim učiteljima i ostalim školama za one učitelje koji rade u više škola prilikom donošenja tjednih i godišnjih zaduženja.

 Učitelji kojima nije bilo moguće popuniti satnicu do dosadašnje, a koji satnicu nisu mogli nadomjestiti niti usklađenjem s drugim školama, prijavljeni su nadležnom Uredu za viškove i manjkove Vukovarsko-srijemske županije sa svrhom nadopune satnice. Radi se o sljedećim učiteljima; Tomislav Barić koji je do sada radio na poslovima učitelja tehničke kulture 11 sati ukupnog tjednog radnog vremena od ove školske godine raditi će 9 sati ukupnog tjednog radnog vremena. Slaviša Živković koji je do sada radio na poslovima učitelja fizike 20 sati ukupnog tjednog radnog vremena raditi će od ove školske godine 16 sati ukupnog tjednog radnog vremena. Maja Miličević zaposlena na poslovima učiteljice kemije na 10 sati ukupnog tjednog radnog vremena prijavljena je na nadopunu satnice obzirom kako ista ni do sada nije imala punu satnicu. Maja Miličević prijavljena je Uredu na nadopunu 32 sata ukupnog tjednog radnog vremena no obzirom kako se u međuvremenu naša Škola uključila u projekt „Biosigurnost i biozaštita“ navadena djelatnica ostvarila je 2 dodatna sata ukupnog tjednog radnog vremena u našoj Školi. Žaklina Debeljak Daboussi također je prijavljena Uredu na nadopunu obzirom kako navedena djelatnica radi u našoj Školi 8 sati ukupnog tjednog radnog vremena na poslovima učiteljice njemačkog jezika. Škola je zaprimila uputnicu za Žaklinu Debeljak Daboussi za Osnovnu Školu Viljevo te je o istoj bez odgode obavijestila navedenu djelatnicu.

Prema mišljenu ravnateljice ovdje je važno napomenuti kako se Uredu na nadopunu satnice prijavljuju isključivo učitelji koji rade temeljem ugovora na neodređeno vrijeme. Sve prijave izvršene su dana 30. lipnja 2022.g po završetku prethodne sjednice Školskog odbora.

Po završetku izlaganja ravnateljice predsjednica Školskog odbora preuzima riječ te poziva prisutne da iznesu eventualna pitanja ili primjedbe o podnesenom izvješću. Obzirom da pitanja niti primjedbi nije bilo predsjednica Školskog odbora poziva prisutne da se izjasne „za“ ili „protiv“ usvajanja Izvješća o tehnološkim viškovima.

Izvješće ravnateljice je jednoglasno prihvaćeno te ga prisutni članovi potvrđuju sa sedam (7) glasova- „za“.

**Zaključak:**

**Izvješće o tehnološkim viškovima usvojeno je jednoglasno.**

**Ad. 3.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu. Ravnateljica predlaže donošenje Odluke o cijeni školske kuhinje za školsku godinu 2022./2023. Usprkos osjetnim poskupljenjima namjernica za školsku kuhinju ravnateljica predlaže cijenu od 7 kn po nastavnom danu kao što je to bio slučaj i prethodne školske godine. O povećanju cijene školske kuhinje ponovno će se odlučivati ukoliko to bude stvarno nužno.

Predsjednica Školskog odbora poziva prisutne da iznesi pitanja ili primjedbe vezane uz predloženu cijenu školske kuhinje. Pitanja niti primjedbi nije bilo. Predsjednica Školskog odbora poziva prisutne da se izjasne „za“ ili „protiv“ donošenje Odluke o cijenu školske kuhinju u iznosu od 7 kn po nastavnom danu. Odluka je donesena jednoglasno sa 7 glasova „za“.

**Zaključak:**

**Donosi se Odluka o cijenu školske kuhinje za školsku godinu 2022./2023.**

Daljnjih prijedloga tema za raspravu nije bilo.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 10:00 sati.

 Zapisničar: M.P. Predsjednica Školskog odbora:

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (Stjepan Šargač) (Biserka Misir)

KLASA: 007-02/22-01/05

URBROJ: 2196-68-22-02

U Drenovcima, 05.09.2022.g.